
ΑΠΟΦΑΣΕΙΣ 

Αριθμ. 122853/ΕΥ0Υ 8 74 

Σύστημα και διαδικασία αξιολόγησης προσωπικού 
των Ειδικών Υπηρεσιών του ν. 4314/2014 (Α' 265) 
και της Κεντρικής Υπηρεσίας της Μ.Ο.Δ. Α.Ε.. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α' 98). 

2. Το ν. 4314/2014 (Α' 265) «Α) Για τη διαχείριση, τον 
έλεγχο και την εφαρμογή αναπτυξιακών παρεμβάσεων 
για την προγραμματική περίοδο 2014-2020, Β) Ενσω¬ 
μάτωση της Οδηγίας 2012/17 του Ευρωπαϊκού Κοινο¬ 
βουλίου και του Συμβουλίου της 13ης Ιουνίου 2012 (ΕΕ 
1156/16.6.2012) στο ελληνικό δίκαιο, τροποποίηση του 
ν. 3419/2005 (Α' 297) και άλλες διατάξεις» και ειδικότερα 
τα άρθρα 5, 7, 10, 14, 15, 16, 18, 34, 35 παρ. 1, 53Α, 60, 
62 και 63. 

3. Το π.δ. 116/2014 (Α' 185) «Οργανισμός Υπουργείου 
Ανάπτυξης και Ανταγωνιστικότητας». 

4. Το π.δ. 123/2016 (ΦΕΚ 208/Α74.11.2016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

5. Το π.δ. 125 (ΦΕΚ 210/Β75.11.2016) «Διορισμός 
Υπουργών, Αναπληρωτών Υπουργών και Υφυπουργών». 

6. Την υπ' αριθμό Υ197/16.11.2016 (ΦΕΚ 3722/ 
Β717.11.2016) απόφαση του Πρωθυπουργού για Ανά¬ 
θεση αρμοδιοτήτων στον Αναπληρωτή Υπουργό Οικο¬ 
νομίας και Ανάπτυξης, Αλέξανδρο Χαρίτση. 

7. Το γεγονός ότι από την παρούσα δεν προκύπτει 
επιβάρυνση του κρατικού προϋπολογισμού, αποφασί¬ 
ζουμε: 


Τον καθορισμό του συστήματος και της διαδικασίας 
αξιολόγησης του προσωπικού των Ειδικών Υπηρεσιών 
του ν. 4314/2014 (Α' 265) και της Κεντρικής Υπηρεσίας 
της Μ.Ο.Δ. Α.Ε ως εξής: 

Άρθρο 1 

Πεδίο Εφαρμογής 

1. Στις διατάξεις του συστήματος αξιολόγησης της 
παρούσας υπάγονται: 

α) οι υπάλληλοι της Μ.Ο.Δ. Α.Ε. 

β) οι υπάλληλοι του δημόσιου και ευρύτερου δημόσι¬ 
ου τομέα που υπηρετούν κατόπιν απόσπασης ή μετακί¬ 
νησης στις Ειδικές Υπηρεσίες του ν. 4314/2014 (Α' 265) 
και στην Κεντρική Υπηρεσία της Μ.Ο.Δ. Α.Ε. 

2. Η αξιολόγηση και συμμετοχή των υπαλλήλων στη 
διαδικασία θέσης στόχων αποσκοπεί στη βελτίωση της 
αποτελεσματικότηταςτων δομών του Συστήματος ΕΣΠΑ 
και των υπαλλήλων που εργάζονται σε αυτές, μέσα από 
τη συνεχή βελτίωση της ατομικής απόδοσης, τη διασφά¬ 
λιση σύγκλισης μεταξύ επιχειρησιακών και ατομικών 
στόχων, την αξιοποίηση του συστήματος ως εργαλείου 
διοίκησης και ανάπτυξης ανθρώπινου δυναμικού. 

Άρθρο 2 

Συντονισμός, εποπτεία και υποστήριξη 

1.0 αρμόδιος για θέματα ανθρώπινου δυναμικούΤο- 
μέας της ΜΟΔ Α.Ε έχει τη συνολική ευθύνη για τον συ¬ 
ντονισμό, την παρακολούθηση και την ορθή τήρηση της 
διαδικασίας στο σύνολο των Υπηρεσιών κατ' εφαρμογή 
της παρούσας και την αντιμετώπιση κάθε θέματος που 
αφορά τα εργαλεία και τη διεξαγωγή της αξιολόγησης. 
Ο Τομέας αυτός είναι υπεύθυνος για την υλοποίηση των 
διαδικασιών αξιολόγησης, την υποστήριξη της κανονι- 
κοποίησης της βαθμολόγησης και την υποστήριξη της 
παρακολούθησης της συνολικής εφαρμογής του συστή¬ 
ματος αξιολόγησης. 

2. Σε κάθε Ειδική Υπηρεσία, αρμόδια για την τήρηση 
των διαδικασιών αξιολόγησης των υπαλλήλων είναι η 
Μονάδα που έχει την αρμοδιότητα για θέματα προσω¬ 
πικού. 

3. Στην Κεντρική Υπη ρεσία της ΜΟΔ Α.Ε αρμόδιος για 
την τήρηση των διαδικασιών αξιολόγησης είναι ο Τομέ¬ 
ας που έχει την αρμοδιότητα για θέματα ανθρώπινου 
δυναμικού. 

4. Για την εφαρμογή και παρακολούθηση της διαδικα¬ 
σίας αξιολόγησης ο αρμόδιος για θέματα ανθρώπινου 
δυναμικούΤομέαςτης ΜΟΔ Α.Ε. συνεργάζεται με τις αρ¬ 
μόδιες για θέματα προσωπικού Μονάδες των Ειδικών 
Υπηρεσιών. 

Άρθρο 3 
Αξιολογητές 

1. Αξιολογητές των υπαλλήλων (στελεχών, Προϊσταμέ¬ 
νων Μονάδων / Τομέων /Τμημάτων / Ομάδων Υποστή¬ 
ριξης, Προϊσταμένων Υπηρεσιών) κατά τις διατάξεις της 
παρούσας είναι οι δύο (2) ιεραρχικά προϊστάμενοί τους 
κατά τη σειρά της διοικητικής διάρθρωσης. Ως πρώτος 
(α) αξιολογητής ορίζεται ο άμεσος προϊστάμενος κάθε 
υπαλλήλου και ως δεύτερος (β) ο επόμενος κατά την 
σειρά της ιεραρχίας προϊστάμενος. Οπου δεν υπάρχει 
δεύτερος ιεραρχικά προϊστάμενος την αξιολόγηση διε¬ 
νεργεί αποκλειστικά ο ένας αξιολογητής. 

2. Στην περίπτωση του Προϊσταμένου (Γενικού Διευθυ¬ 
ντή) της Εθνικής Αρχής Συντονισμού (ΕΑΣ), αξιολογητής 
είναι ο Γενικός Γραμματέας Δημοσίων Επενδύσεων και 
ΕΣΠΑ και ο οικείος Υπουργός ή Αναπληρωτής Υπουργός 
ή Υφυπουργός ανάλογα με τη διοικητική υπαγωγή της 
Υπηρεσίας. 

3. Στην περίπτωση του Γενικού Διευθυντή της ΜΟΔ 
Α.Ε., αξιολογητής είναι ο Πρόεδρος του Δ.Σ. της ΜΟΔ Α.Ε. 

4. Στην περίπτωση των Προϊσταμένων των Ειδικών 
Υπηρεσιών της ΕΑΣ, αξιολογητές είναι ο Προϊστάμενος 
(Γενικός Διευθυντής) της ΕΑΣ και ο Γενικός Γραμματέας 
Δημοσίων Επενδύσεων και ΕΣΠΑ. 

5. Στην περίπτωση των Προϊσταμένων των λοιπών 
Ειδικών Υπηρεσιών, αξιολογητές είναι ο Γενικός ή Ει¬ 
δικός Γραμματέας ή Περιφερειάρχης ή ο Υπουργός ή 
Αναπληρωτής Υπουργός ή Υφυπουργός, ανάλογα με τη 
διοικητική υπαγωγή της Υπηρεσίας. 

6. Στην περίπτωση των ΠροϊσταμένωνΤομέωντης Κε¬ 
ντρικής Υπηρεσίαςτης ΜΟΔ Α.Ε., αξιολογητές είναι ο Γε¬ 
νικός Διευθυντής και ο Πρόεδρος του Δ.Σ. της ΜΟΔ Α.Ε. 

7. Στην περίπτωση των Υποδιευθυντών των Ειδικών 
Υπηρεσιών, αξιολογητές είναι ο Προϊστάμενος της Ει¬ 
δικής Υπηρεσίας και ο αντίστοιχος Γενικός ή Ειδικός 
Γραμματέας ή Υπουργός ή Αναπληρωτής Υπουργός ή 
Υφυπουργός ή Περιφερειάρχης, ανάλογα με τη διοικη¬ 
τική υπαγωγή της Υπηρεσίας. 

8. Στην περίπτωση των Προϊσταμένων Μονάδων των 
Ειδικών Υπηρεσιών, αξιολογητές είναι ο Προϊστάμενος 
της Ειδικής Υπηρεσίας και ο αντίστοιχος Γενικός ή Ειδι¬ 
κός Γραμματέας ή Υπουργός ή Αναπληρωτής Υπουργός 
ή Υφυπουργός ή Περιφερειάρχης, ανάλογα με τη διοι¬ 
κητική υπαγωγή της Υπηρεσίας. Στην περίπτωση των 
Προϊσταμένων Μονάδων των Ειδικών Υπηρεσιών που 
είναι διαρθρωμένες σε Τομείς, αξιολογητές είναι ο Υπο¬ 
διευθυντής του αρμόδιου Τομέα και ο Προϊστάμενος της 
Ειδικής Υπηρεσίας. 

9. Στην περίπτωση των Προϊσταμένων Μονάδων των 
Ειδικών Υπηρεσιών της ΕΑΣ, αξιολογητές είναι ο Προ¬ 
ϊστάμενος της Ειδικής Υπηρεσίας και ο Προϊστάμενος 
(Γενικός Διευθυντής) της ΕΑΣ. 

10. Στην περίπτωση των Υπεύθυνων Τμημάτων και 


των Συντονιστών Ομάδων Υποστήριξης της Κεντρικής 
Υπηρεσίαςτης ΜΟΔ Α.Ε., αξιολογητές είναι ο Προϊστά¬ 
μενος του αντίστοιχου Τομέα και ο Γενικός Διευθυντής 
της ΜΟΔ Α.Ε. 

11. Κάθε αξιολογητής υποχρεούται να συντάσσει εκ¬ 
θέσεις αξιολόγησης για όλους τους υπαλλήλους αρμο- 
διότητάς του, εφόσον προΐστατο αυτών τουλάχιστον 
κατά τους έξι (6) τελευταίους μήνες του προηγούμενου 
έτους. Διαφορετικά, την ευθύνη σύνταξης των εκθέσε¬ 
ων αξιολόγησης έχει ο προηγούμενος υπάλληλος που 
κατείχε τη θέση του αξιολογητή, εφόσον προΐστατο των 
υπαλλήλων για πέντε (5) τουλάχιστον μήνες του προη¬ 
γούμενου έτους, έστω και αν κατά τον χρόνο σύνταξης 
των εκθέσεων υπηρετεί σε άλλη Υπηρεσία. Στην περί¬ 
πτωση αυτή λαμβάνεται κατά το δυνατό μέριμνα από 
την αρμόδια για θέματα προσωπικού Μονάδα και τη 
ΜΟΔ Α.Ε. ώστε οι εκθέσεις αξιολόγησης να συνταχθούν 
και να υποβληθούν πριν την αποχώρησή του ή μέχρι 30 
μέρες μετά από αυτή. 

12. Σε περίπτωση πραγματικής αδυναμίας του προ¬ 
ϊσταμένου που ενεργεί ως αξιολογητής, τις εκθέσεις 
αξιολόγησης συντάσσει ο νόμιμος αναπληρωτής του, 
εφόσον αυτός εκτελούσε χρέη αναπληρωτή προϊσταμέ¬ 
νου για τουλάχιστον τέσσερις (4) μήνες της αξιολογικής 
περιόδου. Σε αντίθετη περίπτωση, καθώς και όταν δεν 
υπάρχει νόμιμος αναπληρωτής, οι εκθέσεις αξιολόγησης 
συντάσσονται κατ'εξαίρεση από τον άμεσο προϊστάμενο 
του αξιολογητή. 

Άρθρο 4 

Εφαρμογή διαδικασίας - Έκθεση αξιολόγησης 

1. Η αξιολόγηση εφαρμόζεται σε ετήσιο κύκλο ο οποί¬ 
ος περιλαμβάνει: 

α) συνάντηση προγραμματισμού ενεργειών / εργασιών 
για τον αξιολογούμενο στην αρχή του έτους αξιολόγησης, 

β) διενέργεια της αξιολόγησης με τη λήξη του πρώτου 
τριμήνου του έτους που έπεται της αξιολογικής περιό¬ 
δου. 

2. Η έκθεση αξιολόγησης περιλαμβάνει τουλάχιστον: 

α) Τους τίτλους σπουδών του υπαλλήλου, καθώς και τις 

δραστηριότητες επιμόρφωσης κατά το έτος στο οποίο 
αναφέρεται η αξιολόγηση. 

β) Συνοπτική περιγραφή του έργου που επιτελέσθηκε 
από την οργανική μονάδα (Γενική Διεύθυνση, Διεύθυνση, 
Τομέας, Μονάδα, Τμήμα, Ομάδα) στην οποία ανήκει ο 
αξιολογούμενος, κατά την περίοδο που αξιολογείται. 

γ) Συνοπτική περιγραφή του έργου που επιτελέσθηκε 
από τον αξιολογούμενο κατά την περίοδο που αξιολο¬ 
γείται. 

δ) Τα στοιχεία της συμβουλευτικής συνέντευξης της 
παρ. 12 του άρθρου 5 και της παρ. 12 του άρθρου 6. 

ε)Τη βαθμολογία του αξιολογούμενου βάσει των κρι¬ 
τηρίων των άρθρων 5 και 6, ανάλογα με τη θέση που 
κατέχει ο υπάλληλος. 

3. Οι εκθέσεις αξιολόγησης συντάσσονται από τους 
αρμόδιους αξιολογητές υποχρεωτικά εντός του πρώτου 
τριμήνου κάθε έτους. 

Άρθρο 5 

Κριτήρια και διαδικασία αξιολόγησης στελεχών 

1. Τα κριτήρια αξιολόγησης των στελεχών, τα οποία 
περιλαμβάνονται στο έντυπο I του παραρτήματος, κα¬ 
τατάσσονται στις εξής κατηγορίες: 

α) Γνώση αντικειμένου εργασίας και επαγγελματική 
επάρκεια. 

β) Επάρκεια προσωπικών δεξιοτήτων και ποιότητα 
επαγγελματικών σχέσεων, 
γ) Παραγόμενο έργο και αποτελεσματικότητα. 
Ειδικότερα, κάθε κατηγορία αναλύεται στα εξής επι- 
μέρους κριτήρια: 

α) Γνώση αντικειμένου εργασίας και επαγγελματική 
επάρκεια 

αα) επάρκεια γνώσεων του αντικειμένου της οργανι¬ 
κής μονάδας, 

ββ) εφαρμογή γνώσεων και εμπειρίας κατά την εκτέ¬ 
λεση των καθηκόντων 

γγ) ολοκληρωμένη γνώση του διοικητικού έργου του 
φορέα 

δδ) επίδειξη ενδιαφέροντος και αφοσίωση κατά την 
εκτέλεση των καθηκόντων στην αποτελεσματική και 
έγκαιρη επίτευξη του έργου της οργανικής μονάδας 
β) Επάρκεια προσωπικών δεξιοτήτων και ποιότητα 
επαγγελματικών σχέσεων 

αα) ικανότητα οργάνωσης της εργασίας και εστίασης 
στο αποτέλεσμα 

ββ) ικανότητα αντίληψης και επίλυσης προβλημάτων 
γγ) ικανότητα επικοινωνίας και συνεργασίας εντός της 
Υπηρεσίας 

δδ) ικανότητα επικοινωνίας και συνεργασίας με συνα¬ 
δέλφους άλλων Υπηρεσιών 
εε) ικανότητα ανάληψης πρωτοβουλιών και ευθυνών, 
γ) Παραγόμενο έργο και αποτελεσματικότητα 
αα) ποσοτική και ποιοτική εργασιακή απόδοση με 
βάση το ανατιθέμενο έργο 
ββ) βαθμός επίτευξης των στόχων της ατομικής στο- 
χοθεσίας και βαθμός συμμετοχής στην επίτευξη των 
στόχων της ομαδικής στοχοθεσίας. 

2. Το κριτήριο ββ) της κατηγορίας γ) βαθμολογείται με 
την εφαρμογή συστήματος στοχοθεσίας για το έτος που 
αφορά η αξιολόγηση. 

3. Κάθε επιμέρους κριτήριο αξιολόγησης βαθμολο¬ 
γείται από τους αξιολογητές με έναν ακέραιο βαθμό, 
που κατά την αντικειμενική κρίση αρμόζει για τον 
αξιολογούμενο. Η κλίμακα των βαθμών ορίζεται από 
το 0 έως το 100. 

4. Με τους βαθμούς 90 έως 100 βαθμολογούνται οι 
άριστοι υπάλληλοι, οι οποίοι έχουν επιδείξει όλως εξαι¬ 
ρετική επίδοση στα καθήκοντά τους. Ως όλως εξαιρετική 
επίδοση νοείται η προσφορά έργου υψηλού επιπέδου 
από το οποίο προέκυψε σημαντικό όφελος για την Υπη¬ 
ρεσία. Για τη βαθμολογία με βαθμό 90 και άνω απαιτείται 
ειδική αιτιολογία, με καταγραφή πραγματικών στοιχείων 
και δεδομένων που τη στοιχειοθετούν και εξετάζεται 
υποχρεωτικά απάτην Ειδική Επιτροπή Αξιολόγησης του 
άρθρου 10, η οποία είτε οριστικοποιεί τη βαθμολογία 
είτε τη διορθώνει με πλήρη αιτιολογία. 


5. Με τους βαθμούς 75 έως 89 βαθμολογούνται οι πολύ 
επαρκείς υπάλληλοι, οι οποίοι μπορούν να ανταποκρι- 
θούν πλήρως στις απαιτήσεις της Υπηρεσίας, να αντι¬ 
μετωπίσουν κάθε υπηρεσιακό ζήτημα και ενδεχομένως 
περιστασιακά να χρειάζονται ελάχιστη υποβοήθηση στο 
έργο τους. 

6. Με τους βαθμούς 60 έως 74 βαθμολογούνται οι 
επαρκείς υπάλληλοι που επιδιώκουν σταθερά να αντα- 
ποκριθούν στις απαιτήσεις της Υπηρεσίας, αλλά δεν 
ανταποκρίνονται στα παραπάνω κριτήρια. 

7. Με τους βαθμούς 50 έως 59 βαθμολογούνται οι με¬ 
ρικώς επαρκείς υπάλληλοι, οι οποίοι αποδίδουν κάτω 
του συνηθισμένου μέτρου και μπορεί να χρειάζονται 
υποβοήθηση στο έργο τους. 

8. Με τους βαθμούς 40 έως 49 βαθμολογούνται οι 
μέτριοι υπάλληλοι, οι οποίοι κατά κανόνα χρειάζονται 
υποβοήθηση στο έργο τους. 

9. Με τους βαθμούς 25 έως 39 βαθμολογούνται οι ανε¬ 
παρκείς υπάλληλοι. 

10. Με τους βαθμούς 0 έως 24 βαθμολογούνται οι 
ακατάλληλοι για τη συγκεκριμένη Υπηρεσία υπάλληλοι. 

11. Βαθμολογία κάτω του βαθμού εξήντα (60) πρέπει 
υποχρεωτικά να αιτιολογείται ειδικά και να θεμελιώνεται 
σε πραγματικά περιστατικά και αντικειμενικά στοιχεία 
και δεδομένα του Μητρώου του υπαλλήλου, όπως η 
επιβολή πειθαρχικών ποινών, δυσμενών παρατηρή¬ 
σεων των προϊσταμένων του ή άλλων αντικειμενικών 
στοιχείων που να καταδεικνύουν προδήλως μειωμένη 
ανταπόκριση στα υπηρεσιακά καθήκοντα. Ο υπάλληλος 
έχει δικαίωμα να ασκήσει ένσταση στην Ειδική Επιτροπή 
Αξιολόγησηςτου άρθρου 10 σύμφωνα με τα οριζόμενα 
στο άρθρο 9. 

12. Η διαδικασία αξιολόγησης έχει ως εξής: 

α) Συμπλήρωση του τμήματος Α του εντύπου I από 
τον αξιολογούμενο. 

β) Συμπλήρωση του τμήματος Β του εντύπου I καθώς 
και της ειδικής αιτιολογίας, εφόσον απαιτείται, από τους 
δύο αξιολογητές για όλους τους αξιολογούμενους αρ- 
μοδιότητάς τους. 

γ) Συμβουλευτική συνέντευξη, η οποία διενεργείται 
πριν από την ολοκλήρωση της αξιολόγησης και στην 
οποία καλείται ο αξιολογούμενος από τον άμεσα ιεραρ¬ 
χικά προϊστάμενό του - α' αξιολογητής - προκειμένου 
να συζητηθεί η προσωπική έκθεσή του, πιθανοί τρόποι 
ενδυνάμωσης της απόδοσής του, δυνατότητες καλύτε¬ 
ρης αξιοποίησης των ικανοτήτων του. Αμέσως μετά ο 
α' αξιολογητής συμπληρώνει το τμήμα Γ του εντύπου I. 

δ) Ενυπόγραφη ενημέρωση («έλαβα γνώση») του αξιο¬ 
λογούμενου επί του τμήματος Γ'τηςΈκθεσης Αξιολόγη¬ 
σης, που προέκυψε από τη συμβουλευτική συνέντευξη. 
Ο αξιολογούμενος δύναται να υποβάλει εγγράφως τις 
απόψεις του επί της συμβουλευτικής συνέντευξης, εντός 
προθεσμίας τριών (3) εργάσιμων ημερών. Οι απόψεις - 
αντιρρήσεις, αποτελούν αναπόσπαστο μέρος της έκθε¬ 
σης αξιολόγησης του αξιολογούμενου και λαμβάνονται 
υπόψη από τον αξιολογητή. 

Για την αξιολόγηση λαμβάνεται υπόψη από τους 
αξιολογητές η ικανοποίηση των προτεινόμενων μέ¬ 
τρων βελτίωσης του αξιολογούμενου, όπως αυτά 

αποτυπώθηκαν στο τμήμα Γ (συμβουλευτική συνέ¬ 
ντευξη) του εντύπου αξιολόγησης. 

ε) Οριστικοποίηση των εκθέσεων αξιολόγησης από 
τους δύο αξιολογητές, παράδοση των συμπληρωμένων 
εντύπων αξιολόγησης στην αρμόδια για θέματα προ¬ 
σωπικού Μονάδα της Υπηρεσίας σε κλειστό φάκελο και 
προώθησή τους στον αρμόδιο Τομέα για θέματα ανθρώ¬ 
πινου δυναμικού της ΜΟΔ Α.Ε. 

στ) Εφόσον τα έντυπα είναι ορθά και πλήρως συμπλη¬ 
ρωμένα, εισάγονται από τον αρμόδιο Τομέα της ΜΟΔ τα 
στοιχεία αξιολόγησης του κάθε αξιολογούμενου στην 
ειδική ηλεκτρονική βάση που θα αναπτυχθεί για την 
υποστήριξη της διαδικασίας. 

ζ) Εξαγωγή του τελικού βαθμού της αξιολόγησης, 
όπως προκύπτει από το μέσο όρο των βαθμολογιών των 
δύο αξιολογητών. Αν η απόκλιση μεταξύ των δύο αξιο- 
λογητών υπερβαίνει τις είκοσι τέσσερις (24) εκατοστιαίες 
μονάδες οι σχετικές εκθέσεις αξιολόγησης παραπέμπο- 
νται υποχρεωτικά στην Ειδική Επιτροπή Αξιολόγησης 
του άρθρου 10 της παρούσας. 

η) Οριστικοποίηση των αποτελεσμάτων της αξιολό¬ 
γησης μετά τις αποφάσεις της από την Ειδική Επιτροπή 
Αξιολόγησης και γνωστοποίησή τους στους αξιολογού¬ 
μενους από τον αρμόδιο Τομέα της ΜΟΔ Α.Ε. Ο αξιολο¬ 
γούμενος δικαιούται να υποβάλει ένσταση βάσει του άρ¬ 
θρου 9 της παρούσας, καθώς και να ζητά οποτεδήποτε 
από τον αρμόδιο Τομέα της ΜΟΔ Α.Ε. να λαμβάνει γνώση 
και αντίγραφα των ατομικών του εκθέσεων αξιολόγησης. 

13. Όλα τα πρωτότυπα έντυπα αξιολόγησης τηρούνται 
στην Κεντρική Υπηρεσία της ΜΟΔ Α.Ε. 

14. Ο αρμόδιος Τομέας ανθρώπινου δυναμικού της 
ΜΟΔ Α.Ε παρακολουθεί και επεξεργάζεται στατιστικά 
δεδομένα και συντάσσει εκθέσεις ανάλυσης δεδομένων 
των βαθμολογιών αξιολόγησης. 

15. Όπου παρατηρείται συστηματική εμφάνιση ακραί¬ 
ων τιμών βαθμολόγησης, είτε υψηλών είτε χαμηλών, σε 
επίπεδο διοικητικής μονάδας ή Υπηρεσίας, μπορεί με 
απόφαση της Ειδικής Επιτροπής Αξιολόγησης, κατόπιν 
σχετικής εισήγησης της ΜΟΔ Α.Ε., να εφαρμόζεται «συ¬ 
ντελεστής διόρθωσης». 

Άρθρο 6 

Κριτήρια και διαδικασία 
αξιολόγησης Προϊσταμένων 

Ι.Τα κριτήρια αξιολόγησης των Προϊσταμένων όλων 
των βαθμιδών, τα οποία περιλαμβάνονται στο έντυπο II 
του παραρτήματος, κατατάσσονται στις εξής κατηγορίες: 

α) Γνώση του αντικειμένου εργασίας και επαγγελμα¬ 
τική επάρκεια. 

β) Επάρκεια προσωπικών δεξιοτήτων και ποιότητα 
επαγγελματικών σχέσεων, 
γ) Διοικητικές ικανότητες, 
δ) Παραγόμενο έργο και αποτελεσματικότητα. 
Ειδικότερα, κάθε κατηγορία αναλύεται στα εξής επι- 
μέρους κριτήρια: 

α) Γνώση του αντικειμένου εργασίας και επαγγελμα¬ 
τική επάρκεια 

αα) Γνώση του αντικειμένου της οργανικής μονάδας, 
ικανότητα οργάνωσης του ατομικού και συλλογικού 
φόρτου εργασίας και ευθυκρισία. 


ββ) Πρωτοβουλία και καινοτομίες 
γγ) Εφαρμογή γνώσεων και εμπειρίας κατά την εκτέ¬ 
λεση των καθηκόντων. 

δδ) Ενεργό ενδιαφέρον και συμβολή στην προώθηση 
του έργου της Υπηρεσίας. 

β) Επάρκεια προσωπικών δεξιοτήτων και ποιότητα 
επαγγελματικών σχέσεων 
αα) ικανότητα διοίκησης και οργάνωσης, 
ββ) ικανότητα επικοινωνίας και ευελιξία, 
γγ) ικανότητα ανάληψης πρωτοβουλιών και ευθυνών, 
δδ) ικανότητα συνεργασίας και ομαδικότητας. 
γ) Διοικητικές ικανότητες 

αα) ικανότητα παρακίνησης των υφισταμένων και εστί¬ 
ασης στο αποτέλεσμα. 

ββ) ικανότητα επίλυσης προβλημάτων και διαχείρισης 
κρίσεων. 

γγ) ικανότητα κατανόησης του εσωτερικού και εξωτε¬ 
ρικού οργανωσιακού περιβάλλοντος, 
δδ) ικανότητα λήψης αποφάσεων, 
δ) Παραγόμενο έργο και αποτελεσματικότητα 
αα) ποσοτική και ποιοτική εργασιακή απόδοση με 
βάση τα έργα και τις αρμοδιότητες της Υπηρεσίας. 

ββ) βαθμός επίτευξης των στόχων της ατομικής στο- 
χοθεσίας και συμμετοχή στην επίτευξη των στόχων της 
ομαδικής στοχοθεσίας. 

2. Το κριτήριο ββ) της κατηγορίας δ) βαθμολογείται 
με την εφαρμογή συστήματος στοχοθεσίας για το έτος 
που αφορά η αξιολόγηση. 

3. Κάθε επιμέρους κριτήριο αξιολόγησης βαθμολογεί¬ 
ται από τους αξιολογητές με έναν ακέραιο βαθμό, που 
κατά την αντικειμενική κρίση αρμόζει για τον αξιολο¬ 
γούμενο. Η κλίμακα των βαθμών ορίζεται από το 0 έως 
το 100 ανά επιμέρους κριτήριο. 

4. Με τους βαθμούς από 90 έως 100 βαθμολογούνται 
οι άριστοι προϊστάμενοι που έχουν σημειώσει κατά την 
περίοδο όλως εξαιρετική επίδοση ανά επιμέρους κρι¬ 
τήριο. Ως όλως εξαιρετική επίδοση νοείται η υψηλού 
επιπέδου επίδοση ανά είδος κριτήριου που οδηγεί και 
συνολικά σε σημαντικό αποτέλεσμα / απόδοση και για 
την Υπηρεσία. Για τη βαθμολογία με βαθμό από 90 και 
άνω απαιτείται η παράθεση από τους αξιολογητές ειδι¬ 
κής αιτιολογίας της βαθμολογίας αυτής με καταγραφή 
πραγματικών δεδομένων που τη στοιχειοθετούν και 
η βαθμολογία εξετάζεται υποχρεωτικά από την Ειδική 
Επιτροπή Αξιολόγησης του άρθρου 10, η οποία είτε την 
οριστικοποιεί είτε τη διορθώνει με πλήρη αιτιολογία. 

5. Με τους βαθμούς από 75 έως 89 βαθμολογούνται 
από τους αξιολογητές όσοι θεωρούνται πολύ επαρκείς 
προϊστάμενοι, οι οποίοι μπορούν να ανταποκριθούν 
πλήρως στις απαιτήσειςτης Υπηρεσίας τους και να αντι¬ 
μετωπίσουν κάθε υπηρεσιακό ζήτημα. 

6. Με τους βαθμούς 60 έως 74 οι επαρκείς προϊστά¬ 
μενοι. 

7. Με τους βαθμούς 50 έως 59 οι μερικώς επαρκείς 
προϊστάμενοι. 

8. Με τους βαθμούς 40 έως 49 οι μέτριοι προϊστάμενοι. 

9. Με τους βαθμούς 25 έως 39 οι ανεπαρκείς προϊ¬ 
στάμενοι. 

10. Με τους βαθμούς 0 έως 24 οι ακατάλληλοι για τη 
θέση προϊστάμενοι. 

11. Βαθμολογία μικρότερη των 60 βαθμών ανά επι- 
μέρους κριτήριο, πρέπει υποχρεωτικά να αιτιολογείται 
ειδικά και να βασίζεται σε πραγματικά περιστατικά και 
αντικειμενικά στοιχεία, τα οποία να στοιχειοθετούν την 
ανεπαρκή διοίκηση της δομής, καθώς και την ανεπαρκή 
διαχείριση του ανθρώπινου δυναμικού. Ο αξιολογούμε¬ 
νος μπορεί να ασκήσει ένσταση στην Ειδική Επιτροπή 
Αξιολόγησης του άρθρου 10. 

12. Η διαδικασία αξιολόγησης των Προϊσταμένων έχει 
ως εξής: 

α) Συμπλήρωση του τμήματος Α του εντύπου II από 
τον αξιολογούμενο. 

β) Συμπλήρωση του τμήματος Β του εντύπου II καθώς 
και της ειδικής αιτιολογίας, εφόσον απαιτείται, από τους 
δύο αξιολογητές για όλους τους αξιολογούμενους αρ- 
μοδιότητάς τους. 

γ) Συμβουλευτική συνέντευξη, η οποία διενεργείται 
πριν από την ολοκλήρωση της αξιολόγησης και στην 
οποία καλείται ο αξιολογούμενος από τον άμεσα ιε¬ 
ραρχικά προϊστάμενο του - α' αξιολογητής - προκει- 
μένου να συζητηθεί η προσωπική του έκθεση, πιθανοί 
τρόποι ενδυνάμωσης της απόδοσής του, δυνατότητες 
καλύτερης αξιοποίησης των ικανοτήτων του. Αμέσως 
μετά ο α' αξιολογητής συμπληρώνει το τμήμα Γ του 
εντύπου II. 

δ) Ενυπόγραφη ενημέρωση («έλαβα γνώση») του αξιολο¬ 
γούμενου επί του τμήματος Γ τηςΈκθεσης Αξιολόγησης, που 
προέκυψε από τη συμβουλευτική συνέντευξη. Ο αξιολογού¬ 
μενος δύναται να υποβάλει εγγράφως τις απόψεις του επί 
της συμβουλευτικής συνέντευξης εντός προθεσμίας τριών 
(3) εργάσιμων ημερών. Οι απόψεις- αντιρρήσεις, αποτελούν 
αναπόσπαστο μέρος της έκθεσης αξιολόγησης του αξιο¬ 
λογούμενου και λαμβάνονται υπόψη από τον αξιολογητή. 

Για την αξιολόγηση λαμβάνεται υπόψη από τους 
αξιολογητές η ικανοποίηση των προτεινόμενων μέ¬ 
τρων βελτίωσης του αξιολογούμενου, όπως αυτά 
αποτυπώθηκαν στο τμήμα Γ (συμβουλευτική συνέ¬ 
ντευξη) του εντύπου αξιολόγησης. 

ε) Ενσωμάτωση της αξιολόγησης του προϊσταμένου 
από τους υφισταμένους του, κατά τα προβλεπόμενα στο 
άρθρο 7. 

στ) Οριστικοποίηση των εκθέσεων αξιολόγησης από 
τους δύο αξιολογητές, παράδοση των συμπληρωμένων 
εντύπων αξιολόγησης στην αρμόδια για θέματα ανθρώ¬ 
πινου δυναμικού Μονάδα της Υπηρεσίας σε κλειστό 
φάκελο και προώθησή τους στον αρμόδιο Τομέα για 
θέματα ανθρώπινου δυναμικού της ΜΟΔ Α.Ε. 

ζ) Εφόσον τα έντυπα είναι ορθά και πλήρως συμπλη¬ 
ρωμένα, εισάγονται από τον αρμόδιο Τομέα της ΜΟΔ 
Α.Ε. τα στοιχεία αξιολόγησης του κάθε αξιολογούμενου 
στη σχετική ηλεκτρονική βάση που αναπτύσσεται για 
την υποστήριξη της διαδικασίας. 

η) Εξαγωγή του τελικού βαθμού της αξιολόγησης, ο 
οποίος προκύπτει από το μέσο όρο των βαθμολογιών 
των δυο (2) αξιολογητών σε ποσοστό 90% και των υφι¬ 
σταμένων σε ποσοστό 10%. Αν η απόκλιση μεταξύ των 
δύο αξιολογητών υπερβαίνει τις είκοσι τέσσερις (24) εκα¬ 
τοστιαίες μονάδες, αρμόδια για τη βαθμολόγηση είναι η 
Ειδική Επιτροπή Αξιολόγησης του άρθρου 10 στην οποία 
παραπέμπονται οι σχετικές εκθέσεις αξιολόγησης. 


θ) Οριστικοποίηση των αποτελεσμάτων της αξιολόγησης 
μετά τις αποφάσειςτης Ειδικής Επιτροπής Αξιολόγησης και 
τον συνυπολογισμό της αξιολόγησης από τους υφισταμέ¬ 
νους και γνωστοποίησή τους στους αξιολογούμενους από 
τον αρμόδιο Τομέα της ΜΟΔ Α.Ε. Ο αξιολογούμενος δικαι¬ 
ούται να υποβάλει ένσταση βάσει του άρθρου 9, καθώς και 
να ζητά οποτεδήποτε από τον αρμόδιοΤομέατης ΜΟΔ Α.Ε. 
και να λαμβάνει γνώση και αντίγραφα των ατομικών του 
εκθέσεων αξιολόγησης. 

13. Όλα τα πρωτότυπα έντυπα αξιολόγησης τηρούνται 
στην Κεντρική Υπηρεσία της ΜΟΔ Α.Ε. 

14. Ο αρμόδιος Τομέας ανθρώπινου δυναμικού της 
ΜΟΔ Α.Ε. παρακολουθεί και επεξεργάζεται στατιστικά 
δεδομένα και συντάσσει εκθέσεις ανάλυσης δεδομένων 
των βαθμολογιών αξιολόγησης. 

15. Όπου παρατηρείται συστηματική εμφάνιση ακραί¬ 
ων τιμών βαθμολόγησης, είτε υψηλών είτε χαμηλών, σε 
επίπεδο διοικητικής μονάδας ή Υπηρεσίας, μπορεί με 
απόφαση της Ειδικής Επιτροπής Αξιολόγησης, κατόπιν 
σχετικής εισήγησης της ΜΟΔ Α.Ε., να εφαρμόζεται «συ¬ 
ντελεστής διόρθωσης». 

Άρθρο 7 

Αξιολόγηση από τους υφισταμένους 

1. Για την αξιολόγηση των προϊσταμένων λαμβάνεται 
υπόψη και η αξιολόγηση από τους υφισταμένους τους, 
η οποία γίνεται με συμπλήρωση ανώνυμα του εντύπου 
III του παραρτήματος, με βάση τα εξής κριτήρια: 

α) Ικανότητα διοίκησης και οργάνωσης 
β) Ικανότητα επικοινωνίας και ευελιξία 
γ) Ικανότητα ανάληψης πρωτοβουλιών και ευθυνών 
δ) Ικανότητα συνεργασίας και ομαδικότητας 
ε) Ικανότητα παρακίνησης υφισταμένων 
στ) Ικανότητα επίλυσης προβλημάτων και διαχείρισης 
κρίσεων 

ζ) Ικανότητα λήψης αποφάσεων 
η) Ικανότητα αποτελεσματικής καθοδήγησηςτων υφι¬ 
σταμένων 

θ) Υπηρεσιακές σχέσεις και συμπεριφορά. 

2. Αναλυτικότερα, στο πλαίσιο αυτό: 

α) Ο Γενικός Διευθυντής της ΕΑΣ αξιολογείται από τους 
Προϊσταμένους των Ειδικών Υπηρεσιών της ΕΑΣ και τους 
Προϊσταμένους Μονάδων της ΕΑΣ. 

β) Οι Προϊστάμενοι και οι Υποδιευθυντές των Ειδικών 
Υπηρεσιών αξιολογούνται από τους Προϊσταμένους των 
Μονάδων και από το σύνολο των υπαλλήλων της Ειδικής 
Υπηρεσίας ή του Τομέα αντίστοιχα. 

γ) Οι Προϊστάμενοι των Τομέων της Κεντρικής Υπη¬ 
ρεσίας της ΜΟΔ Α.Ε. αξιολογούνται από τους Υπεύθυ- 
νουςΤμημάτων και Συντονιστές Ομάδων Υποστήριξης 
που υπάγονται στον Τομέα τους και από το σύνολο των 
υπαλλήλων του Τομέα. 

δ) Οι Προϊστάμενοι Μονάδων / Τμημάτων / Ομάδων 
Υποστήριξης αξιολογούνται από το σύνολο των άμε¬ 
σα υφιστάμενών τους, εφόσον αυτοί είναι τουλάχιστον 
τρεις (3). 

3. Η αξιολόγηση των Προϊσταμένων από τους υφι¬ 
σταμένους γίνεται, εντός του πρώτου τριμήνου κάθε 
έτους, με χρήση ανώνυμου ερωτηματολογίου (έντυπο 

III του Παραρτήματος της παρούσας). Το συμπληρωμένο 
ερωτηματολόγιο του υφισταμένου παραδίδεται από τον 
ίδιο, σε κλειστό φάκελο στον Προϊστάμενο της αρμόδιας 
για θέματα προσωπικού Μονάδας της Υπηρεσίας του, 
υπογράφοντας σε κατάλογο με τα ονόματα του προσω¬ 
πικού ότι τον παρέδωσε. Η διαδικασία εφαρμόζεται με 
κατάλληλα διαμορφωμένο σύστημα από τον υπεύθυνο 
για θέματα ανθρώπινου δυναμικούΤομέατης ΜΟΔ που 
διασφαλίζει πλήρως την ανωνυμία. 

Άρθρο 8 

Έντυπα αξιολόγησης 

Τα έντυπα των εκθέσεων αξιολόγησης και τα ερωτη¬ 
ματολόγια αξιολόγησης προϊσταμένων από τους υφι¬ 
σταμένους τους επισυνάπτονται στο Παράρτημα της 
παρούσας και αποτελούν αναπόσπαστο μέρος αυτής. 

Άρθρο 9 

Ενστάσεις 

1. Ο αξιολογούμενος δύναται να υποβάλει ένσταση 
προς την Ειδική Επιτροπή Αξιολόγησης μέσα σε απο¬ 
κλειστική προθεσμία επτά (7) εργάσιμων ημερών από 
τη γνωστοποίηση σ' αυτόν της έκθεσης αξιολόγησής 
του από τον αρμόδιο Τομέα της ΜΟΔ Α.Ε., για τους εξής 
λόγους: 

α) αν το αποτέλεσμα της συνολικής του αξιολόγησης 
είναι μικρότερο του εξήντα (60) χωρίς σαφή τεκμηρίωση 
και υποστηρικτικά στοιχεία ή/και 

β) αν η βαθμολογία του σε επιμέρους κριτήρια είναι 
μικρότερη του 60 χωρίς σαφή τεκμηρίωση και υποστη¬ 
ρικτικά στοιχεία. 

2. Ο αρμόδιος για θέματα ανθρώπινου δυναμικού 
Τομέας της ΜΟΔ οφείλει να αποστείλει στην Ειδική 
Επιτροπή Αξιολόγησης την έκθεση αξιολόγησης του 
ενιστάμενου καθώς και οποιαδήποτε άλλη απαραίτητη 
πληροφορία. 

3. Ο ενιστάμενος έχει δικαίωμα να ζητήσει ακρόαση 
απάτην Ειδική Επιτροπή Αξιολόγησης. 

4. Η Επιτροπή έχει το δικαίωμα να καλέσει σε ακρόαση 
τόσο τον αξιολογούμενο όσο και τους αξιολογητές, κα¬ 
θώς και να ζητήσει από τους αξιολογητές ή τον αξιολο¬ 
γούμενο οποιεσδήποτε πρόσθετες διευκρινίσεις κρίνει 
απαραίτητες και γενικώς να ενεργήσει για τη διακρίβωση 
των προβαλλόμενων ισχυρισμών. 

5. Η Ειδική Επιτροπή Αξιολόγησης αφού εξετάσει όλα 
τα δεδομένα και το βάσιμο της ένστασης μπορεί είτε να 
οριστικοποιήσει τη βαθμολογία είτε να προβεί με εμπε¬ 
ριστατωμένη τεκμηρίωση σε αναβαθμολόγηση. 

6. Η Επιτροπή αποφαίνεται για τις ενστάσεις μέσα σε 
διάστημα δύο (2) μηνών από την υποβολή τους. 

Άρθρο 10 

Ειδική Επιτροπή Αξιολόγησης 

1. Η Ειδική Επιτροπή Αξιολόγησης αποτελείται από: 

α) τον Γενικό Διευθυντή της ΜΟΔ Α.Ε, με αναπληρωτή 
τον προϊστάμενο του αρμόδιου για θέματα ανθρώπινου 
δυναμικού Τομέα της ΜΟΔ, ως πρόεδρο 

β) τον Γενικό Διευθυντή της ΕΑΣ, με αναπληρωτή έναν 
Προϊστάμενο των Ειδικών Υπηρεσιών της ΕΑΣ, που επι¬ 
λέγεται κατόπιν δημόσιας κλήρωσης 


γ) τον Προϊστάμενο της αρμόδιας για θέματα προσω¬ 
πικού του δημοσίου Γενικής Διεύθυνσης του Υπουργεί¬ 
ου Διοικητικής Ανασυγκρότησης, με αναπληρωτή τον 
Προϊστάμενο της αρμόδιας για θέματα προσωπικού του 
δημοσίου Διεύθυνσης. 

2. Γραμματέας της Επιτροπής ορίζεται υπάλληλος του 
αρμόδιουγια θέματα ανθρώπινου δυναμικούΤομέατης 
ΜΟΔ Α.Ε. 

3. Κατά την εξέταση των ενστάσεων, στη συνεδρίαση 
της Επιτροπής μετέχει χωρίς δικαίωμα ψήφου και εκ¬ 
πρόσωπος της συνδικαλιστικής οργάνωσης, της οποίας 
ο αξιολογούμενος είναι μέλος, ύστερα από αίτηση του 
τελευταίου. 

4. Αν η Επιτροπή κληθεί να αξιολογήσει ενστάσεις ή τις 
εξαιρετικές επιδόσεις ή αποκλίσεις βαθμολόγησης υπαλ¬ 
λήλων που έχουν αξιολογηθεί από μέλος της Επιτροπής, 
το συγκεκριμένο μέλος κωλύεται να συμμετάσχει στην 
εξέταση του εν λόγω θέματος και τη θέση του παίρνει 
ο αναπληρωτής του και αν και πάλι υφίσταται κώλυμα 
πραγματοποιείται δημόσια κλήρωση μεταξύ των προϊ¬ 
σταμένων της ΜΟΔ Α.Ε. ή των προϊσταμένων ΕΥ της ΕΑΣ 
ΕΣΠΑ, κατά περίπτωση. 

Άρθρο 11 

Ενέργειες υποστήριξης 

1.0 αρμόδιοςγια θέματα ανθρώπινου δυναμικούΤο- 
μέας τηςΜΟΔΑ.Ε.: 

α) Εκπονεί και, σε συνεργασία με τις Ειδικές Υπηρεσίες 
και τους λοιπούς αρμόδιους Τομείς της Κεντρικής Υπη¬ 
ρεσίας της ΜΟΔ Α.Ε., υλοποιεί πρόγραμμα ενημέρωσης 
των εργαζομένων για τις διαδικασίες και τους στόχους 
της αξιολόγησης. 

β) Εκπονεί και υλοποιεί πρόγραμμα ενημέρωσης και 
εκπαίδευσης των αξιολογητών για την ορθή και ομοιογε¬ 
νή διεξαγωγή της διαδικασίας αξιολόγησης προσωπικού 
και γενικότερα μεριμνά για τη διαρκή υποστήριξή τους. 

γ) Εκδίδει οδηγίες για την εφαρμογή της διαδικασίας 
της παρούσας, τις οποίες αναπροσαρμόζει κατάλληλα 
όταν απαιτείται. 

2. Η αξιολόγηση του προσωπικού, η επεξεργασία στα¬ 
τιστικών στοιχείων και η εξαγωγή αναφορών υποστηρί¬ 
ζονται από ηλεκτρονική εφαρμογή, την οποία αναπτύσ¬ 
σει και διαχειρίζεται ο αρμόδιος για θέματα ανθρώπινου 
δυναμικούΤομέαςτης ΜΟΔ Α.Ε. Εφόσον είναι δυνατό, η 
συμπλήρωση των εντύπων και η γενικότερη διαδικασία 
μπορεί να γίνεται ηλεκτρονικά, με τήρηση της απαιτού- 
μενης εμπιστευτικότητας. 

Άρθρο 12 

Μεταβατικές διατάξεις και έναρξη ισχύος 

1. Η πρώτη εφαρμογή της παρούσας θα γίνει από 
1.1.2018 για το έτος αξιολόγησης 2017. 

2. Κατά την πρώτη εφαρμογή του συστήματος αξιολό¬ 
γησης προσωπικού δεν υπολογίζεται το κριτήριο «βαθ¬ 
μός επίτευξης των στόχων της ατομικής στοχοθεσίας 
και συμμετοχή στην επίτευξη των στόχων της ομαδικής 
στοχοθεσίας». Το κριτήριο αυτό θα βαθμολογηθεί σε 
μεταγενέστερη εφαρμογή του συστήματος αξιολόγησης 
με την εφαρμογή συστήματος στοχοθεσίας για το έτος 
που αφορά η αξιολόγηση. 

3. Η αξιολόγηση του προσωπικού, μέχρι την ανάπτυξη 
της βάσης δεδομένων που θα την υποστηρίζει, γίνεται 
με κάθε πρόσφορο τρόπο με μέριμνα και οδηγίες του 


αρμόδιου για θέματα ανθρώπινου δυναμικού Τομέα 
της ΜΟΔ Α.Ε. υπό την εποπτεία της Ειδικής Επιτροπής 
Αξιολόγησης. 

ΕΝΤΥΠΟ I 
Αξιολόγησης Στελεχών 

Υπουργείο/Περιφέρεια: 

Γενική/Ειδική Γραμματεία: 

Γενική Διεύθυνση/ΜΟΔ ΑΕ: 

Ειδική Υττηρεσία/Υττοδιεύθυνση/Τομέας: 

Μονάδα/Τμήμα/Ομάδα: 

ΕΚΘΕΣΗ ΑΞΙΟΛΟΓΗΣΗΣ 

Χρονική περίοδος:. 


ΤΜΗΜΑ Α (Συμπληρώνεται από τον αξιολογούμενο) 


1. ΣΤΟΙΧΕΙΑ ΑΞΙΟΛΟΓΟΥΜ ΕΝΟΥ: 


Όνομα / Επώνυμο: 


Κατηγορία/Κλάδος/Βαθμός: 

(για μόνιμο ΔΥ) 


Εκπαιδευτική βαθμίδα/Ειδικότητα/ 
Βαθμός: (για ιδιωτικού δικαίου 

υπάλληλο) 



2. ΤΙΤΛΟΙ ΣΠΟΥΔΩΝ - ΕΠΙΜΟΡΦΩΣΗ 

α) Τίτλοι σπουδών: 


β) Επιμόρφωση κατά το έτος αξιολόγησης: 


3. ΣΥΝΟΠΤΙΚΗ ΠΕΡΙΓΡΑΦΗ ΤΟΥ ΕΡΓΟΥ που επιτελέστηκε από την 
οργανική μονάδα (κατά την περίοδο που αξιολογείται): 


4. ΣΥΝΟΠΤΙΚΗ ΠΕΡΙΓΡΑΦΗ ΤΟΥ ΕΡΓΟΥ που επιτελέστηκε από τον 
αξιολογούμενο (κατά την περίοδο που αξιολογείται): 

Όνομα Επώνυμο και 


Ημερομηνία: 

Υπογραφή 



Αξιολογούμενου 




ΤΜΗΜΑ Β' (συμπληρώνεται από τους αξιολογητές) 


5. ΚΡΙΤΗΡΙΑ ΑΞΙΟΛΟΓΗΣΗΣ 1 

α' 

αξιολογητή 

ς 

(0-100) 

β' 

αξιολογητή 

ς 

(0-100) 

Α. Γνώση του αντικειμένου εργασίας & επαγγελματική επάρκεια 


1. επάρκεια γνώσεων του αντικειμένου της οργανικής μονάδας 



2. εφαρμογή γνώσεων και εμπειρίας κατά την εκτέλεση των καθηκόντων 



3. ολοκληρωμένη γνώση του διοικητικού έργου του φορέα 



4. επίδειξη ενδιαφέροντος και αφοσίωση κατά την εκτέλεση των καθηκόντων 
στην αποτελεσματική και έγκαιρη επίτευξη του έργου της οργανικής μονάδας 




Β. Επάρκεια προσωπικών δεξιοτήτων και ποιότητα επαγγελματικών 
σχέσεων 



1. ικανότητα οργάνωσης της εργασίας και εστίασης στο αποτέλεσμα 



2. ικανότητα αντίληψης και επίλυσης προβλημάτων 






3. ικανότητα επικοινωνίας και συνεργασίας εντός της υπηρεσίας 



4. ικανότητα επικοινωνίας και συνεργασίας με συναδέλφους άλλων 
υπηρεσιών 



5. ικανότητα ανάληψης πρωτοβουλιών και ευθυνών 




Γ. Παραγόμενο έργο και αποτελεσματικότητα 



1. ποσοτική και ποιοτική εργασιακή απόδοση με βάση το ανατιθέμενο έργο 



2. βαθμός επίτευξης των στόχων της ατομικής στοχοθεσίας και βαθμός 
συμμετοχής στην επίτευξη της ομαδικής στοχοθεσίας 2 




1 Βαθμολογείται κάθε επιμέρους κριτήριο από κάθε αξιολογητή με έναν ακέραιο αριθμό. 

2 Για την εφαρμογή του κριτηρίου απαιτείται να έχει προσδιοριστεί η στοχοθεσία της οργανωτικής 
μονάδας και η ατομική στοχοθεσία 

Στοιχεία α' αξιολογητή 

Στοιχεία β' αξιολογητή 

Ονοματεπώνυμο: 

Ονοματεπώνυμο: 



Ιδιότητα: 

Ιδιότητα: 



Ημερομηνία: 

Ημερομηνία: 



Υπογραφή: 

Υπογραφή: 

ΕΙΔΙΚΗ ΑΙΤΙΟΛΟΓΙΑ (συμπληρώνεται από τους αξιολογητές) 


Α' αξιολογητής: 


Ονοματεπώνυμο 

Ιδιότητα 

Ημερομηνία 

Υπογραφή 






Β' αξιολογητής: 


Ονοματεπώνυμο 


Ιδιότητα 


Ημερομηνία 


Υπογραφή 

Για βαθμολογία κάθε επιμέρους κριτηρίου με βαθμό 90 και άνω ή μικρότερη του 60 
απαιτείται από κάθε αξιολογητή η παράθεση ειδικής αιτιολογίας, η οποία θα βασίζεται 
σε πραγματικά περιστατικά και αντικειμενικά στοιχεία. 


ΤΜΗΜΑ Γ' (συμπληρώνεται από τον α’ αξιολογητή) 


6. ΣΥΜΒΟΥΛΕΥΤΙΚΗ ΣΥΝΕΝΤΕΥΞΗ - Μέτρα βελτίωσης του 
αξιολογούμενου 3 

(Διενεργείται από τον α' αξιολογητή πριν την ολοκλήρωση της αξιολόγησης. Τα μέτρα 
βελτίωσης συμπληρώνονται υποχρεωτικά αν ο μέσος όρος βαθμολογίας της έκθεσης είναι 
μικρότερος του 60 και προτείνονται από τον σ' αξιολογητή) 

Βασικά στοιχεία που διατυπώθηκαν κατά τη συνέντευξη - προτεινόμενα 
μέτρα βελτίωσης του αξιολογούμενου: 


3 Εάν προτείνονται μέτρα βελτίωσης, αυτά λαμβάνονται υποχρεωτικά υπόψη από τον 
αξιολογητή κατά την επόμενη περίοδο αξιολόγησης του στελέχους/υπαλλήλου. Ο αξιολογητής 
οφείλει να σημειώσει τα μέτρα που έλαβε ο ίδιος και η Υπηρεσία προκειμένου να βοηθήσουν 
τον υπάλληλο/στέλεχος να βελτιώσει την απόδοσή του. Αν παραλειφθεί η υποχρέωση αυτή, η 
παράλειψη αυτή λαμβάνεται υποχρεωτικά υπόψη ως δυσμενές στοιχείο από τον προϊστάμενο 
του αξιολογητή κατά την αξιολόγηση του τελευταίου. 

Ημερομηνία συνέντευξης: 


Υπογραφή: 

Α' αξιολογητής:. 



Έλαβα γνώση: 

Αξιολογούμενος. 



Ζητήθηκε προθεσμία για 
υποβολή απόψεων- 
αντιρρήσεων από τον 
αξιολογούμενο: 

Ναι:. Όχι:. 

Κατατέθηκαν απόψεις- 
αντιρρήσεις από τον 
αξιολογούμενο: 

Ναι:. Όχι:. 

Ημερομηνία κατάθεσης: 















48316 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3975/14.11.2017 


ΤΜΗΜΑ Δ' (συμπληρώνεται από τη ΜΟΔ Α.Ε./ Ειδική Επιτροπή 

Αξιολόγησης) 


7. ΒΑΘΜΟΛΟΓΙΑ ΕΚΘΕΣΗΣ ΑΞΙΟΛΟΓΗΣΗΣ 


Συμπληρώνεται από τη ΜΟΔ αε 

Συμπληρώνεται από 
την Ειδική Επιτροπή 
Αξιολόγησης (ΕΕΑ) 

Κριτήρια 

Α’ αξιολογητής 
(0-100) 

Β’ αξιολογητής 
(0-100) 

Βαθμολογία ΕΕΑ 
(0-100) 

Γνώση αντικειμένου 
εργασίας και 
επαγγελματική επάρκεια 




Επάρκεια προσωπικών 
δεξιοτήτων και ποιότητα 
επαγγελματικών 
σχέσεων 




Παραγόμενο έργο και 
αποτελεσματικότητα 




Μέσος όρος ανά 
αξιολογητή 1 



Τελική 
βαθμολογ 
ία (ΕΕΑ) 


Τελικός βαθμός: 

(μέσος όρος βαθμολογίας 
α’ & β’ αξιολογητή)" 



ΑΙΤΙΟΛΟΓΙΑ ΕΙΔΙΚΗΣ ΕΠΙΤΡΟΠΗΣ ΑΞΙΟΛΟΓΗΣΗΣ" 1 : 

Υπογραφές: Ο Πρόεδρος και τα Μέλη της ΕΕΑ 

Ο Γραμματέας της ΕΕΑ 

Ημερομηνία: 


ΤΜΗΜΑ Ε' (με μέριμνα της ΜΟΔ αε) 

8. ΓΝΩΣΤΟΠΟΙΗΣΗ ΕΚΘΕΣΗΣ ΑΞΙΟΛΟΓΗΣΗΣ 


0 Αξιολογούμενος. 

έκθεσης αξιολόγησης 

.έλαβα πλήρη γνώση της 

0 Αξιολογούμενος. 

αξιολόγησης 

.έλαβα αντίγραφο της έκθεσης 

Ημερομηνία: 


Υπογραφή Αξιολογούμενου: 



ί Αν η απόκλιση μεταξύ των δύο (2) αξιολογητών υπερβαίνει τις είκοσι τέσσερις (24) 
εκατοστιαίες μονάδες, αρμόδια για τη βαθμολόγηση είναι η Ειδική Επιτροπή 
Αξιολόγησης (ΕΕΑ), στην οποία παραπέμπεται υποχρεωτικά η σχετική έκθεση 
αξιολόγησης. 

Μ Ο αξιολογούμενος υπάλληλος έχει δικαίωμα να ασκήσει ένσταση ενώπιον της ΕΕΑ, 
εάν ο Μέσος Όρος βαθμολογίας της Έκθεσης Αξιολόγησης είναι μικρότερος του 60 
χωρίς σαφή τεκμηρίωση και υποστηρικτικά στοιχεία ή εφόσον λάβει σε επιμέρους 
κριτήριο βαθμολογία μικρότερη του 60 χωρίς σαφή τεκμηρίωση και υποστηρικτικά 
στοιχεία. 

ίϋ Η ΕΕΑ δύναται είτε να οριστικοποιήσει είτε να διορθώσει την βαθμολογία της 
έκθεσης αξιολόγησης με παράθεση πλήρους αιτιολογίας. 

ΕΝΤΥΠΟ II 
Αξιολόγησης Προϊσταμένων 

Υπουργείο/Περιφέρεια: 

Γενική/Ειδική Γραμματεία: 

Γενική Διεύθυνση/ΜΟΔ αε: 

Ειδική Υπηρεσία/Υποδιεύθυνση/Τομέας: 

Μονάδα/Τμήμα: 


ΕΚΘΕΣΗ ΑΞΙΟΛΟΓΗΣΗΣ 

Χρονική περίοδος:. 


ΤΜΗΜΑ Α (Συμπληρώνεται από τον αξιολογούμενο) 

1. ΣΤΟΙΧΕΙΑ ΑΞΙΟΛΟΓΟΥΜΕΝΟΥ: 


Όνομα / Επώνυμο: 


Κατηγορία/Κλάδος/Βαθμός: 

(για μόνιμο ΔΥ) 


Εκπαιδευτική βαθμίδα/Ειδικότητα/ 
Βαθμός: 

(για ιδιωτικού δικαίου υπάλληλο) 


Θέση ευθύνης 



2. ΤΙΤΛΟΙ ΣΠΟΥΔΩΝ - ΕΠΙΜΟΡΦΩΣΗ 

α) Τίτλοι σπουδών: 


β) Επιμόρφωση κατά το έτος αξιολόγησης: 


3. ΣΥΝΟΠΤΙΚΗ ΠΕΡΙΓΡΑΦΗ ΤΟΥ ΕΡΓΟΥ που επιτελέστηκε από την 
οργανική μονάδα (κατά την περίοδο που αξιολογείται): 


4. ΣΥΝΟΠΤΙΚΉ ΠΕΡΙΓΡΑΦΗ ΤΟΥ ΕΡΓΟΥ που επιτελέστηκε από τον 
αξιολογούμενο (κατά την περίοδο που αξιολογείται): 

Όνομα Επώνυμο και 
Υπογραφή 

Αξιολογούμενου 


Ημερομηνία: 

ΤΜΗΜΑ Β’ (συμπληρώνεται από τους α 

ξιολογητές) 


5. ΚΡΙΤΗΡΙΑ ΑΞΙΟΛΟΓΗΣΗΣ 1 

α' 

αξιολογητή 

ς 

(0-100) 


β' 

αξιολογητή 

ς 

(0-100) 

Α. Γνώση του αντικειμένου εργασίας & επαγγελματική επάρκεια 

1. Γνώση του αντικειμένου της οργανικής μονάδας, ικανότητα οργάνωσης του 
ατομικού και συλλογικού φόρτου εργασίας και ευθυκρισία. 



2. Πρωτοβουλία και καινοτομίες 




3. εφαρμογή γνώσεων και εμπειρίας κατά την εκτέλεση των καθηκόντων 




4. ενεργό ενδιαφέρον και συμβολή στην προώθηση του έργου της Υπηρεσίας 





Β. Επάρκεια προσωπικών δεξιοτήτων και ποιότητα επαγγελματικών 
σχέσεων 




1. ικανότητα διοίκησης και οργάνωσης 




2. ικανότητα επικοινωνίας και ευελιξία 





3. ικανότητα ανάληψης πρωτοβουλιών και ευθυνών 





4. ικανότητα συνεργασίας και ομαδικότητας 





Γ. Διοικητικές ικανότητες 



1. ικανότητα παρακίνησης υφισταμένων και εστίασης στο αποτέλεσμα 



2. ικανότητα επίλυσης προβλημάτων και διαχείρισης κρίσεων 



3. ικανότητα κατανόησης του εσωτερικού και εξωτερικού οργανωσιακού 
περιβάλλοντος 



4. ικανότητα λήψης αποφάσεων 




Δ. Παραγόμενο έργο και αποτελεσματικότητα 



1. ποσοτική και ποιοτική εργασιακή απόδοση με βάση τα έργα και τις 




1 Βαθμολογείται κάθε επιμέρους κριτήριο από κάθε αξιολογητή με έναν ακέραιο αριθμό. 

αρμοδιότητες της Υπηρεσίας 






2. βαθμός επίτευξης των στόχων της ατομικής στοχοθεσίας και βαθμός 
συμμετοχής στην επίτευξη της ομαδικής στοχοθεσίας 2 




Στοιχεία α' αξιολογητή 

Στοιχεία β' αξιολογητή 

Ονοματεπώνυμο: 

Ονοματεπώνυμο: 



Ιδιότητα: 

Ιδιότητα: 

Ημερομηνία: 

Ημερομηνία: 



Υπογραφή: 

Υπογραφή: 


ΕΙΔΙΚΗ ΑΙΤΙΟΛΟΓΙΑ (συμπληρώνεται από τους αξιολογητές) 


Α' αξιολογητής: 


Ονοματεπώνυμο 

Ιδιότητα 

Ημερομηνία 

Υπογραφή 


Β' αξιολογητής: 


2 Για την εφαρμογή του κριτηρίου αυτού απαιτείται να έχει προσδιοριστεί η στοχοθεσία της 
οργανωτικής μονάδας και η ατομική στοχοθεσία 

Ονοματεπώνυμο 

Ιδιότητα 

Ημερομηνία 

Υπογραφή 






Για βαθμολογία κάθε επιμέρους κριτηρίου με βαθμό 90 και άνω ή μικρότερη του 60 
απαιτείται από κάθε αξιολογητή η παράθεση ειδικής αιτιολογίας, η οποία θα βασίζεται 
σε πραγματικά περιστατικά και αντικειμενικά στοιχεία. Το κριτήριο Δ2. βαθμολογείται 
ανάλογα με το βαθμό ανταπόκρισης του προϊσταμένου στην ατομική στοχοθεσία του, 
βάσει ειδικής πάντοτε αξιολόγησης. 


ΤΜΗΜΑ Γ' (συμπληρώνεται από τον α' αξιολογητή) 


6. ΣΥΜΒΟΥΛΕΥΤΙΚΗ ΣΥΝΕΝΤΕΥΞΗ - Μέτρα βελτίωσης του 
αξιολογούμενου 3 

(Διενεργείται από τον α' αξιολογητή πριν την ολοκλήρωση της αξιολόγησης. Τα μέτρα 
βελτίωσης συμπληρώνονται υποχρεωτικά αν ο μέσος όρος βαθμολογίας της έκθεσης είναι 
μικρότερος του 60 και προτείνονται από τον α' αξιολογητή) 

Βασικά στοιχεία που διατυπώθηκαν κατά τη συνέντευξη - προτεινόμενα 
μέτρα βελτίωσης του αξιολογούμενου: 


3 Εάν προτείνονται μέτρα βελτίωσης, αυτά λαμβάνονται υποχρεωτικά υπόψη από τον 
αξιολογητή κατά την επόμενη περίοδο αξιολόγησης του στελέχους/υπαλλήλου. Ο αξιολογητής 
οφείλει να σημειώσει τα μέτρα που έλαβε ο ίδιος και η υπηρεσία προκειμένου να βοηθήσουν 
τον υπάλληλο/στέλεχος να βελτιώσει την απόδοσή του. Αν παραλειφθεί η υποχρέωση αυτή, η 
παράλειψη αυτή λαμβάνεται υποχρεωτικά υπόψη ως δυσμενές στοιχείο από τον προϊστάμενο 
του αξιολογητή κατά την αξιολόγηση του τελευταίου. 





















48322 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3975/14.11.2017 


Ημερομηνία συνέντευξης: 


Υπογραφή: 

Α’ αξιολογητής:. 



Έλαβα γνώση 

Αξιολογούμενος. 



Ζητήθηκε προθεσμία για 
υποβολή απόψεων- 
αντιρρήσεων από τον 
αξιολογούμενο: 


Ναι:. Όχι:. 

Κατατέθηκαν απόψεις- 
αντιρρήσεις από τον 
αξιολογούμενο: 


Ναι:. Όχι:. 

Ημερομηνία κατάθεσης: 


ΤΜΗΜΑ Δ' (συμπληρώνεται από τη ΜΟΔ ΑΕ./ Ειδική Επιτροπή Εποπτείας 

Αξιολόγησης ) 

7. ΒΑΘΜΟΛΟΓΙΑ ΕΚΘΕΣΗΣ ΑΞΙΟΛΟΓΗΣΗΣ 


Συμπληρώνεται από τη ΜΟΔ ΑΕ 

Συμπληρώνεται από 
την Ειδική Επιτροπή 
Αξιολόγησης (ΕΕΑ) 

Κριτήρια 

Α' αξιολογητής 
(0-100) 

Β' αξιολογητής 
(0-100) 

Βαθμολογία ΕΕΑ 
(0-100) 

Γνώση αντικειμένου 
εργασίας και 
επαγγελματική επάρκεια 

Επάρκεια προσωπικών 
δεξιοτήτων και ποιότητα 
επαγγελματικών 
σχέσεων 




Διοικητικές ικανότητες 




Παραγόμενο έργο και 
αποτελεσματικότητα 




Μέσος όρος ανά 
αξιολογητή· 



Τελική 
βαθμολογ 
ία (ΕΕΑ) 


Βαθμολογία 

Υφισταμένων 


Τελικός βαθμός: 

(μέσος όρος βαθμολογίας 
α’ & β’ αξιολογητή X 0,9 + 
μέσος όρος βαθμολογίας 
υφισταμένων X 0,1)" 



ΑΙΤΙΟΛΟΓΙΑ ΕΙΔΙΚΗΣ ΕΠΙΤΡΟΠΗΣ ΑΞΙΟΛΟΓΗΣΗΣ"·: 


Υπογραφές: Ο Πρόεδρος και τα Μέλη της ΕΕΑ 

Ο Γραμματέας της ΕΕΑ 


Ημερομηνία: 

ΤΜΗΜΑ Ε' (με μέριμνα της ΜΟΔ αε) 


8. ΓΝΩΣΤΟΠΟΙΗΣΗ ΕΚΘΕΣΗΣ ΑΞΙΟΛΟΓΗΣΗΣ 


0 Αξιολογούμενος. 

έκθεσης αξιολόγησης 

.έλαβα πλήρη γνώση της 

0 Αξιολογούμενος. 

έκθεσης αξιολόγησης 

.έλαβα αντίγραφο της 

Ημερομηνία: 


Υπογραφή Αξιολογούμενου: 



ί. Αν η απόκλιση μεταξύ των δύο (2) αξιολογητών υπερβαίνει τις είκοσι τέσσερις 
(24) εκατοστιαίες μονάδες, αρμόδια για τη βαθμολόγηση είναι η Ειδική 
Επιτροπή Αξιολόγησης (ΕΕΑ), στην οποία παραπέμπεται υποχρεωτικά η 
σχετική έκθεση αξιολόγησης. 

Ν. Ο αξιολογούμενος υπάλληλος έχει δικαίωμα να ασκήσει ένσταση ενώπιον της 
ΕΕΑ, εάν ο Μέσος Όρος βαθμολογίας της Έκθεσης Αξιολόγησης είναι 
μικρότερος του 60 χωρίς σαφή τεκμηρίωση και υποστηρικτικά στοιχεία ή 
εφόσον λάβει σε επιμέρους κριτήριο βαθμολογία μικρότερη του 60 χωρίς 
σαφή τεκμηρίωση και υποστηρικτικά στοιχεία. 

ϋί. Η ΕΕΑ δύναται είτε να οριστικοποιήσει είτε να διορθώσει την βαθμολογία της 
έκθεσης αξιολόγησης με παράθεση πλήρους αιτιολογίας. 

ΕΝΤΥΠΟ III 
Ερωτηματολόγιο αξιολόγησης 

Προϊσταμένων από τους 

Υφισταμένους 

Υπουργείο/Περιφέρεια: 

Γενική/Ειδική Γραμματεία: 

Γενική Διεύθυνση/ΜΟΔ αε: 

Ειδική Υπηρεσία/Υποδιεύθυνση/Τομέας: 

Μονάδα/Τμήμα: 


ΕΡΩΤΗΜΑΤΟΛΟΓΙΟ ΑΞΙΟΛΟΓΗΣΗΣ 
ΠΡΟΪΣΤΑΜΕΝΩΝ ΑΠΟ ΤΟΥΣ ΥΦΙΣΤΑΜΕΝΟΥΣ 

Χρονική περίοδος:. 

ΤΜΗΜΑ Α' (Συμπληρώνεται από την αρμόδια για θέματα ανθρώπινου δυναμικού 
μονάδα της οικείας Υπηρεσίας ή από τη ΜΟΔ αε) 

1. ΣΤΟΙΧΕΙΑ ΑΞΙΟΛΟΓΟΥΜΕΝΟΥ ΠΡΟΪΣΤΑΜΕΝΟΥ: 


Όνομα / Επώνυμο: 


Κατηγορία/Κλάδος/Βαθμός: 

(για μόνιμο ΔΥ) 


Εκπαιδευτική βαθμίδα/Ειδικότητα/ 
Βαθμός: (για ιδιωτικού 

δικαίου υπάλληλο) 


Θέση ευθύνης 



ΤΜΗΜΑ Β' (Συμπληρώνεται ανώνυμα 1 από τον υφιστάμενο) 


ΚΡΙΤΗΡΙΑ ΑΞΙΟΛΟΓΗΣΗΣ 

Αξιολόγηση 

Βαθμολογί 

α 

(0-100) 

1. ικανότητα διοίκησης και οργάνωσης 



2. ικανότητα επικοινωνίας και ευελιξία 



3. ικανότητα ανάληψης πρωτοβουλιών και ευθυνών 



4. ικανότητα συνεργασία και ομαδικότητας 



5. ικανότητα παρακίνησης υφισταμένων 



6. Ικανότητα επίλυσης προβλημάτων και διαχείρισης 
κρίσεων 



7. Ικανότητα λήψης αποφάσεων 



8. Ικανότητα αποτελεσματικής καθοδήγησης των 
υφισταμένων 




1 Η παράδοση του ερωτηματολογίου γίνεται με διαδικασία που ορίζεται από τον υπεύθυνο 
για θέματα ανθρώπινου δυναμικού τομέα της ΜΟΔ και η οποία διασφαλίζει πλήρως την 
ανωνυμία. 

9. Υπηρεσιακές σχέσεις και συμπεριφορά 



ΜΕΣΟΣ ΟΡΟΣ ΒΑΘΜΟΛΟΓΙΑΣ (ο-ιοο) 



Βαθμολογική κλίμακα: 90-100: άριστος, 75-89: Πολύ επαρκής, 60-74: Επαρκής, 50-59: 
Μερικώς επαρκής, 40-49: Μέτριος, 25-39 ανεπαρκής, 0-24 ακατάλληλος 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 9 Νοεμβρίου 2017 


Οι Υπουργοί 


Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 


Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 


Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.0ΐ(4>6ί.αι· 















